**A PÁLYAMUNKÁK, DOLGOZATOK KÉSZÍTÉSÉNEK FORMAI KÖVETELMÉNYEI**

* A címoldalt nem számozzuk.
* A címoldal után következik a tartalomjegyzék. (Ez az első oldal, de nem kell megszámozni.)
* A dolgozatot tagolni, a fejezeteket, alfejezeteket jelölni kell (pl. számozással: 1., 1.2., 2., 1.2., 2.1.2.3.). A szöveget bekezdésekre tagoljuk, és az első sornál behúzás szükséges.
* A tartalom után már számozott oldalon következik a bevezetés, célkitűzés. (Ez azért fontos, hogy az olvasó számára világos legyen az író szándéka: miért azt a témát választotta, mit szeretne kifejezni, kihangsúlyozni, stb.)
* A dolgozat szövegében hivatkozni kell a felhasznált irodalomra, hogy visszakereshető legyen. A hivatkozásnak többféle módja van. Az egyik lehetőség lábjegyzetben a szerző vezetéknevének, a kiadás évszámának és az oldalszámnak feltüntetése. Pl.: Gyulay, 1985. 23.
* A szó szerinti idézeteket idézőjelbe tesszük, és lábjegyzetben feltétlenül közöljük a szerző nevét, a mű címét és az idézet helyét. (Plagizálás esetén a pályázatot nem értékeljük)
* A pályamunka végén rövid összegzést kell írni.
* Az utolsó – külön -- oldalra írjuk a felhasznált irodalmat. Ennek formai követelményei a következők:
* a szerző neve (keresztnév is, dr. jelölése nélkül),
* a könyv címe,
* a kiadó neve,
* a kiadás hely és éve

Pl.: Gyulai Pál: Vörösmarty életrajza. Szépirodalmi Kiadó, Budapest, 1985.
(Újságcikk esetén: a szerző cím az előzőekben hasonlóan, újság neve évfolyam/szám és oldalszám (pl.: Századok 152/3. 18-22.)

* A képeket, ábrákat, táblázatokat kétféle módon illeszthetjük a dolgozatba. Lehet külön mellékletként vagy a szöveg közben, de mindkét esetben megszámozzuk, és a végén levő képjegyzékben feltüntetjük az eredetét is. Az ábrák, stb. nem élhetnek „önálló életet”, a szövegben hivatkozni kell rájuk, valamint fontos a táblázatokat, ábrákat értelmezni, értékelni. Azt tanácsoljuk, hogy az ábrákat ne kézzel készítsék, ám ha másképp nem tudják megoldani, akkor nagyon figyelni kell az igényes, szép kivitelre, és semmiképp nem szabad ceruzával rajzolni.
* A dolgozatok szerkesztésében javasolt a 12-es betűméret, 1,5-es és esztétikai okokból a sorkizárás.
* Végezetül törekedjünk a gépelési hibák kiküszöbölésére, különös tekintettel a nyelvhelyességi hibák javítására. Kézzel ne javítsunk utólag a kész dolgozatba.